Aquest 2020 és un any de canvis arreu del món, i nosaltres us volem ajudar a entendre'ls. En temps de crisi, el periodisme compromès és més important que mai i el vostre suport és l'únic que pot assegurar la continuïtat de VilaWeb.Si ho vols i ho pots fer, col·labora amb VilaWeb

La diputada de la CUP Gabriela Serra ha lliurat a l’ex-jutge de l’Audiència espanyola Baltasar Garzón el documentari L’operació Garzón contra l’independentisme català i una còpia de les compareixences dels independentistes detinguts el 1992, en el marc de l’operació Garzón, en què denunciaven tortures. La declaració dels detinguts està signada pel jutge que, en el seu moment, va arxivar el cas sense obrir-ne sumari. El lliurament ha tingut lloc al parlament, minuts abans que Garzón comparegués a la cambra com a assessor del grup de treball per a elaborar la futura llei sobre els nens robats del franquisme.

La diputada Gabriela Serra li ha entregat una còpia de la declaració, signada per Garzón, on els detinguts del 92 denunciaven tortures pic.twitter.com/OVC9lKRASK — CUP #referèndumCAT (@cupnacional) 18 de juliol de 2017

Enlloc d’assistir a la compareixença, la formació anticapitalista s’ha reunit amb Ramon Piqué i altres torturats durant l’operació Garzón a la porta de la cambra catalana.

La CUP-CC planta a Baltasar Garzón en la seva compareixença al Parlament de Catalunya #OperacióGarzón pic.twitter.com/0SleHDxBuC — CUP #referèndumCAT (@cupnacional) July 18, 2017

Serra ha retret al jutge que no investigués les tortures, però Garzón ha assegurat que això era mentida i que ell va liderar a l’Audiència espanyola la persecució de les tortures.

Ramon López i Ramon Piqué, dos dels torturats en el marc de l’operació Garzón que s’han reunit aquesta tarda amb la CUP, han assegurat que el jutge els havia dit que no podia investigar les tortures que ell mateix va signar en la declaració el 1992. Piqué ha recordat que el forense no li va fer aixecar la samarreta per veure senyals de les tortures i que va assegurar que les lesions que presentaven els detinguts podien ser compatibles amb autolesions.